Чунăмçăм (фильм)

«Чунăмçăм» — Сергей Колосов режиссёр  Антон Павлович Чеховăн пĕрятлă калавĕпе Мосфильм киностудире 1966 çулта ӳнерленĕ илемлĕ совет фильмĕ. Суздальте çапса илнĕ.

 Сюжет 
Ольга Семёновна Племянникова «Чунăмçăм» хăйне пĕтĕмпех килйыша тата упăшкине парать. Унăн пĕрремĕш упăшки Иван Петрович — антрепренёр, вара Ольга Семёновна мĕнпур тимлĕхне театрпа труппа çине ярать. Телейĕ кĕске пулать — упăшкине пытарсан, тăлăх арăм Василий Андреевич ампар приказчикне качча тухать. Тӳрех вăл ампарти тата вăрман хуçалăхĕнчи йĕркелĕх пирки упăшки юратакан сăмахсемпе çеç калаçать. Çапах та иккĕмĕш упăшки те вилсе каять. 

Тепĕртакран Ольга Семёновна каллех чун юратнă арçынна тупать. Владимир Платонович Смирнин — ветеринар. Халĕ вăл юратнă тема — ветеринари ĕçĕ.

Хăйĕн упăшкисене Ольга Семёновна пĕр пекех чунран-чĕререн тарăннăн юратать. Ачисем пулманнипе Ольга Семёновна виççĕмĕш упăшкин арçын ачине хăйĕн тăван ывăлĕ пекех пăхса ӳстерет.

 Рольсенче 

Фильма Жак Оффенбах хайланă мусăк илемлетет. Ольга Семёновна юрлакан романс текстне («Сывпул» сăвă) Я. П. Полонсий çырнă.

 Ӳнерлекен ушкăн 
 Сценари авторĕ: Сергей Колосов
 Режиссёр: Сергей Колосов
 Оператор: Владимир Яковлев
 Ӳкерçĕ: Михаил Карташов, Леонид Платов
 Композитор: Юрий Левитин

 Литература 

 Паперный З. SOS – спасите нашу «Душечку» // Советский экран. – 1967. – № 15. – С. 6.

 Асăрхавсем 

Категори:ССРП телефильмĕсем, алфавитпа
Категори:ССРП 1966 çулхи телефильмĕсем
Категори:«Мосфильм» студин телефильмĕсем
Категори:ССРП Паттелерадио саккасĕпе ӳнерленĕ телефильмсем
Категори:ССРП драма-телефильмĕсем
Категори:Вырăсла телефильмсем